Diari Oficial de la Generalitat Valenciana


Sumari del DOGV 6869, del 25-09-2012 (2012/8713)

Extracte de resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana, de les entitats que s'esmenten a continuació: Fundació de la Comunitat Valenciana Toton, i Fundació Privada Discapacall de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6869

Data del DOGV
:   25-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/8713


Data del document
:   10-09-2012

Organisme emissor
:   Conselleria de Justícia i Benestar Social

Tipus de document
:   Extracte

Extracte de resolucions de la Secretaria Autonòmica de Justícia, per les quals s'acorda la inscripció en el Registre de Fundacions de la Comunitat Valenciana, de les entitats que s'esmenten a continuació: Fundació de la Comunitat Valenciana Toton, i Fundació Privada Discapacall de la Comunitat Valenciana. [2012/8713]  
En compliment del que disposa l'article 29.h de la Llei 8/1998, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en el qual s'establix com a funció específica del Protectorat «donar publicitat a l'existència i activitats de les fundacions», s'indica el següent:  
  
  
Primer  
Per Resolució de 4 de juny de 2012, del secretari autonòmic de Justícia de la Conselleria de Justícia i Benestar Social, es va inscriure en el Registre de Fundacions de la Comunitat Valenciana, l'entitat denominada Fundació de la Comunitat Valenciana Toton amb el número 205A i la va classificar amb el caràcter d'assistencial sota la tutela del protectorat que exercix la Generalitat Valenciana. El seu domicili radicarà en el municipi d'Altea, província d'Alacant, partida del Planet, número 54.  
La fundació té com a objecte acollir en règim d'externat malalts mentals, amb els fins següents:  
- Construcció d'un centre de dia per a l'acolliment en règim d'externat de malalts mentals crònics amb una capacitat entre 15 i 20 places.  
  
- Proporcionar activitats d'oci i ocupació del temps lliure a aquelles persones que no poden utilitzar cap altre recurs alternatiu atés el deteriorament de les seues capacitats funcionals.  
- Proporcionar un ambient de convivència estructurat alternatiu a l'entorn quotidià de l'usuari.  
- Proporcionar als usuaris assistència en règim d'estada transitòria, durant el termini màxim de 15 dies, per a alleujar la sobrecàrrega familiar o per circumstàncies familiars d'absència o desemparament.  
- Facilitar i/o preparar la inserció social i familiar.  
- Millorar el nivell d'autonomia personal i familiar.  
- Atendre urgències familiars o socials.  
- Facilitar la transició de l'hospital a la comunitat després de les recaigudes.  
- Garantir el manteniment del centre en condicions adequades per al desenrotllament de l'objectiu i de les funcions que té encomanades.  
Correspon al Patronat de la Fundació determinar la manera en què s'hauran de complir els fins enumerats en el present article.  
Per a la consecució dels fins esmentats, la Fundació desenrotllarà, entre altres, les activitats següents:  
- Desenrotllar programes intensius de recuperació funcional i activitats estructurades d'ocupació del temps lliure.  
- Desenrotllar programes per a previndre la claudicació familiar.  
- Fomentar la recuperació de destreses, hàbits i capacitats funcionals que faciliten a l'usuari el seu accés als programes de centres de rehabilitació i integració social.  
- Previndre l'ús inapropiat de l'atenció hospitalària i els reingressos.  
- Pal·liar la indigència dels malalts sense suport social ni familiar.  
- Preparació d'opcions de vida i allotjament més autònomes i normalitzades.  
- Qualssevol altres activitats que contribuïsquen al compliment dels fins enunciats.  
- Fomentar les activitats formatives i d'investigació en el camp de les malalties mentals cròniques.  
- Desenrotllar un programa de documentació i difusió sobre malalties mentals cròniques a la comunitat autònoma, per mitjà de publicacions en diversos suports i presència en els mitjans de comunicació social.  
  
- En general, la realització de qualssevol altres activitats complementàries, relacionades amb l'atenció a malalts mentals, organització o celebració d'actes culturals, conferències, publicació de llibres i fullets.  
Seran potencials beneficiaris de la Fundació aquells subjectes adults afectats per malalties mentals cròniques i amb desestructuració del seu entorn social immediat i dificultats per a utilitzar recursos normalitzats per a la satisfacció de les seues necessitats en totes o algunes àrees.  
  
Els potencials beneficiaris hauran de reunir les següents condicions d'accés:  
- Ser de nacionalitat espanyola.  
- Ser fills d'espanyols i residir a Altea o pobles de la província d'Alacant més pròxims a la residència.  
- Ser majors de 18 anys.  
- Estar en atenció en els Servicis de Salut mental.  
- No presentar conductes acusadament disruptores o agressives.  
- Tindre una afecció molt greu en les seues capacitats funcionals i en el seu entorn social immediat.  
- Presentar algun dels següents diagnòstics:  
  
a) Trastorn psicòtic.  
b) Trastorn de l'estat d'ànim greu i recurrent.  
c) Trastorn depressiu.  
d) Trastorn bipolar.  
e) Trastorn greu de la personalitat.  
- No presentar problemes d'addicció, i serà necessària la desintoxicació prèvia per a la seua incorporació al centre de dia   
La Fundació atorgarà amb criteris de no discriminació, imparcialitat i objectivitat l'accés a les persones que reunint les condicions expressades anteriorment estime el patronat que són legítims creditors d'este, d'acord amb les bases, normes o regles que establisca a este efecte.  
  
Ningú podrà al·legar davant de la fundació, la decisió de la qual és sobirana, dret preferent a gaudir dels seus beneficis, ni imposar la seua atribució a persona determinada  
  
Segon  
Per Resolució de data 18 de juny de 2012, del secretari autonòmic de Justícia de la Conselleria de Justícia i Benestar Social, es va acordar inscriure en el Registre de Fundacions de la Comunitat Valenciana, la Fundació Discapacall de la Comunitat Valenciana, amb el número 206A i classificar-la amb el caràcter d'assistencial, sota la tutela del Protectorat que exercix la Generalitat Valenciana. El seu domicili radicarà en la partida Beniadlá s/n, 103700 Dénia (Alacant).  
  
Els fins d'interés general de la fundació són l'ajuda material i la inserció social i laboral de qualsevol tipus de discapacitats per mitjà de prestacions materials, docència, subvencions, internament en residències, la titularitat de centres ocupacionals i centres especials d'ocupació per a la gestió de centres d'atenció telefònica entre altres activitats, les activitats d'assessorament i consultoria per al desenrotllament de projectes d'integració laboral de persones amb discapacitat, l'ajuda domiciliària i tutories, protutories, curateles o defenses judicials que siguen encomanades pels jutges i totes aquelles altres activitats complementàries de les mencionades: oci, temps lliure, esport, etcètera.   
  
La Fundació, per a la consecució dels seus fins, pot realitzar les activitats següents:  
- Per la Fundació directament, en instal·lacions pròpies o alienes.  
- Creant o cooperant en la creació d'altres entitats de naturalesa associativa, fundacional o societària  
- Participant o col·laborant en el desenrotllament de les activitats d'altres entitats, organismes, institucions o persones de qualsevol classe, físiques i jurídiques, que d'alguna manera puguen servir als fins perseguits per la Fundació».   
L'elecció dels beneficiaris s'efectuarà pel patronat amb criteris d'imparcialitat i no discriminació entre les persones que reunisquen les circumstàncies següents:  
- Que formen part del sector de la població atesos per la Fundació.  
  
- Que demanden la prestació o servici que la Fundació pot oferir.  
  
- Que siguen creditors de les prestacions en raó als seus mèrits, capacitat, necessitat o conveniència.  
- Que complisquen altres requisits que complementàriament, puga acordar el patronat, específics per a cada convocatòria.  
  
València, 10 de setembre de 2012.- El secretari autonòmic de Justícia: Antonio Gastaldi Mateo.